钦定古今图书集成/明伦汇编/氏族典/第061卷 > 《廖用贤尚友录》 > 余经
## 钦定古今图书集成/明伦汇编/氏族典/第061卷 > 《廖用贤尚友录》 > 余经

按《广东通志》：“经字朝纲，号石龙。庚辰举进士第。越明
年辛巳，世宗即位，廷对后，授行人，奉使葬祭。蜀王复
命，擢刑科给事中。经在谏垣，知无不言，不避要路。乙
酉，奉命清察两广钱谷，独持风裁。会廷议大礼忤旨，
左迁漳浦县丞。经屡任急公，庭无留狱，当道交奖，擢
瓯宁令。甫三月，卒于官。”